**Αθήνα:** 19.12.2022

**Αρ. Πρωτ.:** 1848

**ΔΕΛΤΙΟ ΤΥΠΟΥ**

**Ε.Σ.Α.μεΑ.: ΑΓΗΣΙΛΑΟΣ: Πρόγραμμα συναντήσεων σε Γυμνάσια της Πελοποννήσου 20-22.12**

Η Εθνική Συνομοσπονδία Ατόμων με Αναπηρία (Ε.Σ.Α.μεΑ.) υλοποιεί την Πράξη «ΑΓΗΣΙΛΑΟΣ», μέσω του Επιχειρησιακού Προγράμματος «Πελοπόννησος 2014-2020» με τη συγχρηματοδότηση από την Ευρωπαϊκή Ένωση (ΕΚΤ) και από εθνικούς πόρους μέσω του ΠΔΕ.

Στο πλαίσιο του Π.Ε.8 «Diversity up» της Πράξης «ΑΓΗΣΙΛΑΟΣ» που υλοποιείται υπό την αιγίδα της Περιφερειακής Διεύθυνσης Πρωτοβάθμιας και Δευτεροβάθμιας Εκπαίδευσης Πελοποννήσου, το προηγούμενο διάστημα ολοκληρώθηκαν τα Θεωρητικά Εκπαιδευτικά Σεμινάρια προς τους Καθηγητές και τους Διευθυντές των Γυμνασίων της Περιφέρειας Πελοποννήσου καθώς και τα Βιωματικά Εκπαιδευτικά Σεμινάρια προς τους Μαθητές της Γ’ Τάξης των Γυμνασίων, τα οποία πραγματοποιήθηκαν στις Έδρες των Περιφερειακών Ενοτήτων.

Σε συνέχεια των ανωτέρω, πρόκειται να πραγματοποιηθούν δώδεκα συναντήσεις σε Γυμνάσια απομακρυσμένων περιοχών της Περιφέρειας Πελοποννήσου διάρκειας δύο ωρών σε κάθε συνάντηση. Πιο συγκεκριμένα, στις εν λόγω συναντήσεις θα πραγματοποιηθεί θεωρητική και βιωματική εκπαίδευση των Διευθυντών, των Καθηγητών, των μαθητών της Γ’ τάξης των Γυμνασίων και των γονέων τους στην Σύμβαση των Ηνωμένων Εθνών για τα Άτομα με Αναπηρίες, στα εμπόδια που αντιμετωπίζουν τα άτομα με αναπηρία/χρόνιες παθήσεις και στις τεχνικές συνοδείας ατόμων με κινητική και οπτική αναπηρία.

Τις επόμενες ημέρες αναμένεται να ολοκληρωθούν τα εκπαιδευτικά σεμινάρια των Διευθυντών, των Καθηγητών και των Μαθητών της Γ’ Τάξης των Γυμνασίων στα σχολεία απομακρυσμένων περιοχών των Περιφερειακών Ενοτήτων της Πελοποννήσου.

Συγκεκριμένα, έχουν προγραμματιστεί:

* 20.12.2022 στο Ξυλόκαστρο Κορινθίας, 8.30-10.30 στο 1ο Γυμνάσιο Ξυλοκάστρου (Ι. Ιωάννου 67, Ξυλόκαστρο),
* 20.12.2022 στο Κιάτο Κορινθίας, 11.30-13.30 στο 2ο Γυμνάσιο Κιάτου (Πάσιο, Κιάτο),
* 21.12.2022 στην Μεγαλόπολη Αρκαδίας, 11.30-13.30 στο Γυμνάσιο Μεγαλόπολης (Μεγαλόπολη, Αρκαδία),
* 22.12.2022 στην Βυτίνα Αρκαδίας, 11.30-13.30 στο Γυμνάσιο Βυτίνας (Βυτίνα, Αρκαδία) και τέλος
* 22.12.2022 στην Αγία Τριάδα Αργολίδας , 11.30-13.30 στο Γυμνάσιο Αγ.Τριάδας (Αγ. Τριάδα, Αργολίδα).

Θα δοθούν βεβαιώσεις παρακολούθησης.

**Για περισσότερες πληροφορίες μπορείτε να απευθυνθείτε στην Ε.Σ.Α.μεΑ., στην κα Μαίρη Σίδερη, στο τηλέφωνο 2710 221964 (8.00 - 16.00).**

 

**Για περισσότερες πληροφορίες επικοινωνήστε με τον Πρόεδρο της Ε.Σ.Α.μεΑ. κ. Ι. Βαρδακαστάνη στο κινητό τηλέφωνο 6937157193.**

Τώρα μπορείτε να ενημερωθείτε για όλες τις εξελίξεις στο χώρο της Αναπηρίας στην ιστοσελίδα της Ε.Σ.Α.μεΑ.: [www.esaea.gr](http://www.esaea.gr/) ή [www.esamea.gr](http://www.esamea.gr/).

|  |  |
| --- | --- |
| Λογότυπο προσβάσιμου εγγράφου MS Word (*.docx) | **Προσβάσιμο αρχείο Microsoft Word (\*.docx)**Το παρόν αρχείο ελέγχθηκε με το εργαλείο ***Microsoft Accessibility Checker*** και δε βρέθηκαν θέματα προσβασιμότητας. Τα άτομα με αναπηρία δε θα αντιμετωπίζουν δυσκολίες στην ανάγνωσή του. |